Када је Немачка напала Совјетски Савез у јуну 1941, Рокосовски је служио као командир 9. механизованог корпуса и његова команда је учествовала у бици за Дубно—раном совјетском контранападу који је завршен уништењем већег дела совјетских снага које су учествовале од стране фон Рундштетове Групе армија Југ у Украјини. Како је контранапад напредовао, немачки отпор је постајао све чвршћи; Кипронос, командир Југозападног фронта је прво издао наређење да се офанзивне операције прекину, а затим се расправљао са начелником генералштаба, Жуковим, када је Жуков инсистирао да се контранапад настави. Као резултат овога, команда Рокосовског је добила низ међусобно супротстављених наређења, и по изјави генерал-потпуковника Д. И. Рјабишева, Рокосовски „није показао амбивалентност у вези са контраофанзивом“, и решио је спор одбивши директно наређење, изјавивши: „Још једном смо примили наређење да извршимио контранапад. Међутим, непријатељ нас је бројчано надјачао до те мере, да преузимам личну одговорност наређењем да се контраофанзива заустави и да се непријатељ сачека на припремљеним одбрамбеним положајима“.